钦定古今图书集成/明伦汇编/氏族典/第602卷 > 《凌迪知万姓统谱》 > 长孙绍远
## 钦定古今图书集成/明伦汇编/氏族典/第602卷 > 《凌迪知万姓统谱》 > 长孙绍远

按《周书长孙绍远传》：“绍远字师河，南洛阳人。少名仁。
父稚，魏太师、录尚书、上党王。绍远性宽容，有大度，望
之俨然，朋侪莫敢亵狎。雅好坟籍，聪慧过人。魏孝武
西迁，绍远随稚奔赴，累迁殿中尚书，录尚书事。六官
建，拜大司乐。孝闵践祚，封上党公，卒，帝痛惜之。”